cyanic-selkie/wikianc huggingface dataset:
דנוור
תרבות ובילוי
בשנות ה-80 של המאה ה-18 נפתח אולם האופרה הראשון בעיר, דנוור והסביבה המשיכו עם השנים להתרבות בבתי אופרות ולתמוך בתרבות. בשנת 1988 אישרו תושבי העיר והמטרופולין שלה תמיכה באמצעות כספי מיסים להרחבה ובנייה של מתקני תרבות ומדעיים שונים ברחבי העיר והסביבה. בעיר ישנם מוזיאונים בעלי שם בינלאומי, מוזיאון האמנות של דנוור והמרכז לאומנויות הבמה השני בגודלו במדינה אחרי מרכז לינקולן שבניו יורק. השכונות בעיר מלאות בברים, מסעדות ומועדונים וב-2006 הוכרה במשך 2 שנים רצופות כעיר הטובה ביותר למגורים עבור רווקים.
Not in Chronological Order
Not in Chronological Order (בעברית: לא בסדר כרונולוגי) הוא אלבום הבכורה של הזמרת-יוצרת האמריקאית ג'וליה מייקלס. האלבום יצא לאור ב-30 באפריל 2021 על ידי חברת התקליטים ריפבליק רקורדס. מתוך האלבום יצאו שני סינגלים.
החיפוש אחר מחסני הנשק של ההגנה (1940)
משפט המ"ג
ב-28 באוגוסט 1939, ארבעה ימים לפני פרוץ מלחמת העולם, נפתח ביבנאל קורס מרכזי למפקדי מחלקות של ההגנה. באמצע שיעור של משה כרמל לפני חניכים סביב שולחן חול, הגיעו לפתע למקום קציני משטרת המנדט. הם נכנסו גם לאוהלים ומצאו שם רובים. לאחר עזיבתם הוחלט להעביר מיד את הקורס לג'וערה. המדריכים והחניכים פוצלו לשתי קבוצות. קבוצה אחת בפיקודו של יגאל אלון יצאה בשיירת מכוניות שהעבירו את הציוד והנשק. קבוצה שנייה של 43 (מ"ג) חניכים ומדריכים חמושים בחלקם, ובהם משה דיין, עשתה דרכה ברגל. הם נתקלו בנחל תבור בשיירה ממונעת של חיילי חיל הספר העבר-ירדני שהקיפו אותם והובילו אותם לכלא עכו, ולאחר מכן הועמדו לדין. משפטם של מ"ג אסירי ההגנה. אחד מהם, אבשלום טאו, שכיוון נשקו נגד החיילים נדון למאסר עולם, וכל יתר 42 חבריו נדונו לעשר שנות מאסר. כעבור חודש הופחת עונשו של טאו לעשר שנות מאסר ושל חבריו לחמש שנות מאסר.
משפט חברי גינוסר
באוקטובר 1939 נתגלע סכסוך על קרקעות ומים בין חברי קיבוץ גינוסר לבין תושבי הכפר הערבי השכן ע'ויר אבו שושה. ב-24 באוקטובר יצאו אנשי המשמר הנע של משטרת היישובים העבריים לשדות הקיבוץ כדי להגן על העובדים בשדה. הם הותקפו על ידי אנשי הכפר, אחד מאנשיהם נפצע ורובהו נשדד. התנהל קרב, מספר ערבים נפצעו ומוכתר הכפר נהרג. המשטרה הבריטית עצרה חמישה נוטרים וחמישה מאנשי הקיבוץ והם הועמדו לדין. ב-12 בינואר 1940 נדון מפקד הנוטרים ל-20 שנות מאסר, מוכתר הקיבוץ נדון ל-15 שנות מאסר והשאר ל-8 ו-5 שנות מאסר. לאחר שב-1 במרץ נערכה סולחה בין הנוטרים וחברי הקיבוץ לבין אנשי אבו שושה, הומתק דינם של הנידונים.
החיפוש בכפר הנוער בן שמן
השוטרים פרצו את שער החומה שהקיפה את כפר הנוער והחלו בחיפושים. עצים נעקרו וגינות נוי נהרסו. תלמידי המוסד ועובדיו שניעורו לקול הרעש ונתבקשו להיכנס לחדר האוכל ולא לצאת משם עד להוראה נוספת. המחפשים פנו מיד לחדרו של רופא השיניים, תלשו את כיסא הטיפולים וחשפו מתחתיו לוח ברזל. כשהרימו את הלוח נחשף מתחתיו בור ענק מלא בכלי נשק, מפות ומסמכים. יחידה אחרת ניגשה למקום שבו היו חברי ההגנה. השוטרים דרשו מחברי ההגנה לגלות את כל מחבואי הנשק בכפר. כאשר השיבו שאינם יודעים, הם הוכו מכות נמרצות.
המלשין
אפרים דקל מי שהיה מפקד הש"י במחוז תל אביב וממארגני הבריחה וההעפלה, הביא בספרו "עלילות ש"י" תיאור מלא יותר של המלשין ומעלליו, מבלי לנקוב בשמו. תחת הכותרת "בוגד מנוון וחדל-אישים" סיפר כי האיש "שייחשב בצדק לחלאת המין האנושי...נמנה עם המודיעים הזולים של הבולשת הבריטית" נחשף כאשר איש ההגנה ששירת כשוטר במשטרת שכונת נווה שאנן בחיפה הודיע לש"י כי אדם שנעצר כחשוד בגנבה, ואף לאחר שנאסר גנב שני עטי נובע בתוך תחנת המשטרה, שוחרר על ידי קצין הבולשת ללא סיבה ומבלי להעמידו לדין. השוטר הסיק כי האיש היה מודיע משטרתי שהסתבך דרך אגב בגנבה. בשעה שהשוטר החזיר לאיש את החפצים שנלקחו מנו כשנעצר, הוא השאיר לעצמו, צילומים, תעודות ומכתבים של האיש. מתוך התעודות נתברר לש"י כי האיש נקרא בשמות שונים. בהמשך נודע לש"י, מפי חברי הש"י ששירתו בבולשת, כי אדם חשוד נפגש עם קציני הבולשת בנסיבות חשודות. תיאורו היה זהה לזה המופיע בתעודות ובמסמכים של האיש שהיה בידי המשטרה ושוחרר. ואכן כשתמונותיו הוצגו בפני מוסרי ההודעה הם זיהו אותו מיד. השי הפיץ את תצלומי האיש לאנשי ההגנה בכל רחבי הארץ, והורה להודיע לו כשאיש ייראה במקום כלשהו.
על סופו של המלשין כתב דקל:
תורכי אל-פייסל
אודות
בשנת 2003 מונה לשגריר סעודיה בבריטניה ובאירלנד, תפקיד שמילא עד שנת 2005. בשנת 2005 מונה לשגריר בארצות הברית, וכיהן בתפקיד זה עד 11 בדצמבר 2006.
תמונתו של הרמב"ם
דיון במראהו של הרמב"ם
אמנם, אביעד הכהן העיר כי הרמב"ם התיר לגלח את הפאות במספריים, וניתן אף להבין מדבריו שהוא עצמו נהג כך:
הרבי מליובאויטש טען כי אף וייתכן כי אין זו תמונותו האמיתית של הרמב"ם בנוגע לכוונת התמונה - זיכרון הרמב"ם תביא התמונה את מטרתה האמיתית:
תפוצת התמונה
בשנת 1956 הוצבה בישראל מנורת הכנסת שעיצב הפסל בנו אלקן, שעליה תבליטים מתקופות שונות של עם ישראל. אחד התבליטים מוקדש לתור הזהב בספרד, שמיוצג על ידי הרמב"ם (עם ספר של אריסטו), ליד רבי יהודה הלוי, בעיצוב השואב השראה מדיוקנו המקובל.
מקומות נוספים שבהם מופיע הדיוקן המפורסם: בכניסה למתחם המרכז הרפואי רמב"ם בחיפה, בספרים ובאתרי אינטרנט העוסקים ברמב"ם כפוסק וכרופא, על עטיפת תקליטור של תשובות הרמב"ם בהוצאת ראובן מס, בתערוכה שאורגנה בבית הספרים הלאומי לרגל 800 שנה לרמב"ם, על משחק רביעיות מבואנוס איירס מ-1945, על בול מ-1967 מספרד ועל בול של אנטיגואה וברבודה לרגל 850 שנה להולדת הרמב"ם, ובאנציקלופדיות רבות, בהן האנציקלופדיה היהודית.
דימויים חזותיים אחרים של הרמב"ם
בידיעה של ה-Palestine Post מ-19 בנובמבר 1939, קיים דיווח כי פרופ' משה דוד קסוטו גילה דיוקן של הרמב"ם מן המאה ה-15, צבעוני ו"בעל ערך אמנותי נדיר", ובו הרמב"ם לבוש בבגדים אוריינטליים. לא ברור לאיזה ציור הכוונה.
ישנו דיוקן שונה לגמרי של הרמב"ם, מן המאה ה-18, ובו מוצג הרמב"ם כחכם יהודי מזרח-אירופאי. דיוקן זה כמעט ואינו נפוץ.
אנדרה-מארי אמפר
אַנְדְרֶה-מָארִי אַמְפֶר (בצרפתית: André-Marie Ampère; 20 בינואר 1775 – 10 ביוני 1836) היה פיזיקאי ומתמטיקאי צרפתי, ממייסדי מדע החשמל והמגנטיות. אמפר גילה שמגנטיות יכולה להיווצר על ידי זרם חשמלי וניסח את התאוריה המתמטית הראשונה בתחום האלקטרומגנטיות, וכונה על ידי מקסוול כ"ניוטון של תורת החשמל". אמפר הציע הסבר לתופעות המגנטיות בחומר, והיה מעורב בגילויים רבים בכימיה כגון קבוע אבוגדרו, היסודות פלואור, כלור ויוד. אמפר המציא שיטה לארגון היסודות הכימיים שנים רבות לפני מנדלייב, וגם הציע את קיום חלקיק האלקטרון. בנוסף היה פעיל בתחומי תורת ההסתברות והפילוסופיה של המדע.
קורות חייו
בגיל 12 החל אמפר בלימודי מתמטיקה בעזרת ספרים מספריית אביו וכתב מאמר על חתכי חרוט ששלח לאקדמיה של ליון. אמנם המאמר נדחה, אך אביו תמך בעיסוק זה ושלח את אמפר ללמוד חשבון דיפרנציאלי ואינטגרלי אצל דָבּוֹּרוֹן. כאשר זה דרש ממנו ללמוד גם את כתבי ברנולי והויגנס שהיו בנמצא רק בלטינית. לשם כך אביו לימד אותו לטינית. בסמוך לכך, נכח אמפר בכמה הרצאות על פיזיקה בקולז' דה ליון והתחיל ללמוד במקביל גם פיזיקה.
חיים בוגרים
מצבו הכלכלי של אמפר לא היה מזהיר, בעיקר מכיוון שרוב רכוש אביו נלקח ממנו על ידי המדינה. אביה של ז'ולי נפטר ולאמפר לא היו נטיות של סוחר או בעל עסקים. לכן, בעידוד ועזרה של משפחתה של ז'ולי, הוא התחיל ללמד בני אצולה בליון לימודי פיזיקה ומתמטיקה. הוא נחל הצלחה לא מבוטלת בכך.
פילוסופיה, מטפיזיקה, מיון מדעים
בהשתמשו ברעיונות אלה, כתב אמפר ב-1834 ספר על פילוסופיית המדע, "Essai sur la phylosophie des sciences", שהחשיב כהישג הגדול בחייו, ובו חילק את המדעים לפי "תופעות", "סיבות נואומניות" והקשר ביניהם. קרוב למותו ובספרו טען ששיטה זו מתאימה לכל המדעים ולכן משקפת את האמת.
אורי לוי (קצין)
ביוגרפיה
לוי גדל בקדומים. למד בישיבה התיכונית "בני עקיבא השומרון" שבקרני שומרון ובמכינה קדם-צבאית בני דוד בעלי במחזור ט'. התגייס לצה"ל בשנת 1998, והתנדב ליחידת עוקץ. עבר מסלול הכשרה כלוחם. בתום המסלול יצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגת לוחמים ביחידה. לאחר 8 שנות שירות ביחידה עבר לחטיבת כפיר, שם מונה למפקד הפלוגה המסייעת בגדוד דוכיפת. לאחר מכן מונה לסגן מפקד גדוד נצח יהודה. בהמשך שימש כסגן מפקד בא"ח כפיר. לאחר מכן שירת כמפקד מחזור בבא"ח כפיר.
קרלוס ברנארד
ביוגרפיה
ברנארד שיחק בהצגות המלט ויומנה של אנה פרנק. השתתף בתפקידי אורח בסדרות ווקר, בבילון 5, וכשחקן קבוע ב-1999 בסדרה צעירים חסרי מנוח.
כיסוי החלות
התפתחות המנהג
מקורו של המנהג הוא מהדין שנאמר בתלמוד "אין מביאין את השולחן (שולחן קטן שעליו נמצא הלחם) אלא אם כן קידש, ואם הביא - פורס מפה ומקדש". דין הזה מתייחס לנוהג בעבר להציב שולחן קטן ונייד לפני כל אחד מהסועדים.
פריז
בעיר שוכנים מטות הארגונים אונסק"ו, ה-OECD ועוד ארגונים בינלאומיים רבים.
מהרנסאנס ועד למאה השמונה-עשרה
בשנת 1715 עזב העוצר פיליפ השני, דוכס אורליאן את ורסאי לטובת הפאלה רויאל שבפריז. לואי החמישה עשר הצעיר עבר להתגורר בארמון טווילרי והעביר את בית המלוכה לזמן מה אל פריז. לאחר 1722 חזר לואי החמישה-עשר לארמון ורסאי וקלקל את הפיוס השביר ששרר בינו לבין הפריזאים.
המהפכה הצרפתית והקיסרות
בזמן המהפכה לא התפתחה העיר רבות, ומעט אנדרטאות נבנו בה. בשנת 1800 התגוררו בפריז כ-548,000 תושבים. מנזרים וכנסיות רבים הוחרבו ופינו מקום לפיתוחים שנעשו ללא תכנון־על, דבר שהוביל לצמצום האזורים הירוקים בעיר ולציפוף מרכזה. בזמן שלטון הדירקטורט (1795-1799) נבנו בתי מגורים בסגנון נאו־קלאסי.
מתקופת הרסטורציה ועד הקומונה הפריזאית
במהלך מלחמת צרפת–פרוסיה בשנת 1870, מצור הוטל על פריז במשך מספר חודשים, אך למרות הקשיים לא נכנעה העיר ולא נפלה בידי הצבא הפרוסי. הפריזאים, שהתנגדו לחתימת הסכם שביתת הנשק הפרנקו־צרפתי מ-26 בינואר 1871, וכן לתוצאות הבחירות שבאו בעקבותיו וחזקו את האגף המלוכני, ששאף לשים קץ למלחמה, התמרדו ב-18 במרץ 1871, באירוע שסימן את תחילת שלטון הקומונה הפריזאית. האספה המונרכיסטית התמקמה זמנית בוורסאי, בזמן קרבות הרחוב של 22 ו-28 במאי, שכונו השבוע העקוב מדם. אלפים נהרגו, ומרכזים אדמיניסטרטיביים רבים (כולל הארכיבים העירוניים) הועלו באש. הייתה זו מלחמת האזרחים האחרונה שידעה פריז עד ימינו.
לאחר מלחמת העולם השנייה
יורשו של שארל דה גול, ז'ורז' פומפידו, גילה עניין בפיתוח הבירה. שמו וחותמו חקוקים במבנה בו שוכן המוזיאון הלאומי לאמנות מודרנית והספרייה הציבורית למידע, וכן בדרך המהירה העוברת בגדה הימנית. ואלרי ז'יסקר ד'אסטן, הנשיא הבא, לא חלק עם קודמו את השאיפה למודרניזציה רדיקלית של העיר; הוא הטיל ספק בנחיצות הפרויקט שתוכנן עבור אזור לה אל, וקטע חלקית את פרויקט הכביש המהיר שתוכנן לגדה השמאלית. בשנת 1976 הסכימה המדינה, לראשונה מאז 1871, להעניק אוטונומיה מוניציפלית לבירה. ב-1977 נבחר הגוליסט ז'אק שיראק לכהונה כראש העיר של פריז, משרה אליה נבחר עוד מספר פעמים, ובה החזיק עד 1995. בקדנציה הראשונה של הנשיא מיטראן עברה העיר רפורמה בהתאם לחוק הביזור, מ-31 בדצמבר 1982: החוק העניק לכל רובע בבירה עירייה ומועצה מוניציפלית עצמאיות, שאינן נבחרות עוד על ידי עיריית פריז.
בשנת 2001 נבחר הסוציאליסט ברטראן דלנואה לכהן כראש העיר. הוא היה לפוליטיקאי הצרפתי הבכיר הראשון שהכריז על נטייתו המינית כהומוסקסואל. במהלך כהונתו הוא נבדל מקודמיו בשאיפתו לצמצם את זיהום האוויר ותנועת כלי הרכב בבירה, לטובת תחבורה ציבורית ומיזם "אופניים חופשיים" שאפשר לפריזאים להשתמש באופניים מושכרים במחיר מוזל ובנוחיות על ידי פיזור רב של תחנות השכרה בכל רחבי העיר. הוא ארגן בפריז אירועים תרבותיים גדולים וססגוניים, דוגמת "לילה לבן" (Nuit Blanche) או "החוף של פריז" (פארי פלאז'), בו נהפך חלק מגדות הסן לחוף ים מאולתר. בנובמבר 2012 עלתה תוכנית לכבות את האורות משעה 1:00 עד 7:00 בבוקר כדי לחסוך אנרגיה, דבר שנתקל בהתנגדות מצד סוחרי העיר.
מגורים
פריז ממוקמת במקום התשיעי במדד הערים היקרות בעולם, ביחס למגורי היוקרה שבה: 12,600 אירו למ"ר בשנת 2007 (לעומת 36,800 אירו בלונדון, היקרה ביותר).
חינוך יסודי ועל־יסודי
בשנת 2007 היו בעיר כולה 881 מוסדות לימוד ציבוריים, מהם 323 בתי־ספר לגילאי 5–7, 334 בתי־ספר יסודיים, שישה מוסדות מיוחדים (בתי ספר בבתי־חולים), 110 חטיבות ביניים, 72 תיכונים כלליים וטכנולוגיים, 34 תיכונים מקצועיים ושני תיכונים ציבוריים ניסיוניים. בנוסף להם ישנם 256 מוסדות חינוך פרטיים תחת חוזה: 110 בתי ספר לגילאי 5–7, בית־ספר מיוחד אחד, 67 חטיבות ביניים, 73 תיכונים כלליים וטכנולוגיים וחמישה תיכונים פרטיים מקצועיים תחת חוזה.
חינוך גבוה
החינוך הגבוה כלל בשנת 2004 כ-60,000 סטודנטים בערך באזור איל־דה־פראנס, שמהווים כרבע מסך הסטודנטים בצרפת כולה. מתוכם, כמחצית לומדים בפריז עצמה.
היסטוריה של ההשכלה
מאז המאה ה-12, פריז היא אחת המרכזים האינטלקטואליים הגדולים של אירופה, בעיקר בתחומי התאולוגיה והפילוסופיה. מקובל לראות באופן סמלי בשנת 1200 את תאריך ייסודה של אוניברסיטת פריז, כאשר פיליפ אוגוסט העניק מעמד ייחודי לאיגוד (גילדת) המורים והתלמידים בצורת פטור משפטי ומשטרתי, והציב אותם כך תחת המשפט הכנסייתי. הקולז'ים, מקום מגורי המורים והתלמידים, שהפכו גם לאזור ההוראה המרכזי, אורגנו בפקולטות. ייסוד הסורבון מתוארך לשנת 1257. האוניברסיטה פעלה בעיקר סביב גבעת סנט־ז'נבייב (ז'נבייב הקדושה), שבגדה השמאלית. רובע זה, שכונה הרובע הלטיני משום שלטינית הייתה שפת ההוראה באוניברסיטה, משמש גם כיום מרכז אוניברסיטאי חשוב.
בתי קברות
כאשר פריז צירפה לתחומה את אזורי הפרוורים שסביב לה בשנת 1860, שוב נכללו בתי הקברות בתחומה של העיר. בתי קברות חדשים נפתחו בפרוורים המרוחקים יותר בראשית המאה ה-20: הגדולים ביותר מצויים בבית הקברות של סן־אואן, בית הקברות של בוביני־פנטן, בית הקברות של איברי ובית הקברות של באנו.
מוזיאונים וגלריות לאמנות
עיריית פריז מחזיקה ומטפלת בעצמה בארבעה-עשר מוזיאונים ואתרים עירוניים, שהמפורסם בהם הוא מוזיאון קרנוולה (Carnavalet), ששוכן בבית מידות במארה, לא רחוק מבית ויקטור הוגו, ומוקדש לתולדות העיר פריז; המוזיאון העירוני לאמנות מודרנית שוכן בפאלה דה טוקיו, לצד חלל תצוגה לאמנות עכשווית. בחללים אלו מוצגות לעיתים תערוכות נושא מתחלפות.
בתי-כלבו, פסאז'ים ושווקים
פריז ידועה בתור מספר הפסאז'ים הרב שהוקמה בה במהלך המאה ה-19 ומספר השווקים הרב בנוסף לדוכני הספרים והמגזינים המצויים בה.
בתי קולנוע
ב"מרכז האמריקאי" הישן, בתכנונו של פרנק גרי, שוכן עתה הסינמטק הצרפתי, סמוך לפארק ברסי, מצפון לגשר הולכי הרגל סימון דה בובואר, מול אתר פרנסואה מיטראן של הספרייה הלאומית של צרפת.
פסטיבלים ואירועים
פריז מארחת לאורך כל השנה מספר רב של פסטיבלים, מהם כמה ראויים לציון מיוחד. בסוף ינואר, מתעוררים לחיים רחובות הרובע השלושה-עשר עם חגיגות השנה הסינית החדשה, ואילו התהלוכה המסורתית של "הקרנבל של פריז" עוברת ברחבי העיר בכל שנה בחודש פברואר; בסוף פברואר מתקיים הסלון הבינלאומי לחקלאות; בחודש מרץ מתקיים "סלון הספרים של פריז"; המרתון של פריז מתקיים במהלך אפריל ומצעד הגאווה בחודש יוני. ביום ההיפוך הצפוני - "היום הארוך ביותר" בחצי הכדור הצפוני המהווה את תחילת הקיץ, נחגג בפריז חג המוזיקה.
אלג'נובי
מאפיינים
אלג'נובי הוא ענק צהוב מסוג ספקטרלי G0 II (לפעמים מסווג גם G1 III) שנמצא במרחק של כ-250 שנות אור ממערכת השמש. מסתו כ-4 מסות שמש, רדיוסו כ-21 רדיוסי שמש, טמפרטורת פניו היא כ-5,400 קלווין והוא מאיר בעוצמה של פי 360 מעוצמת ההארה של השמש. גילו של הכוכב מוערך בכ-162 מיליון שנים והוא כבר סיים להתיך מימן בליבתו שמורכבת בעיקר מהליום. תהליכי ההיתוך עברו לשכבות חיצוניות יותר של הכוכב וגורמים להתנפחותו ולהתקררותו, בדרך להפיכתו לענק אדום. כוכבים מסוג זה הם במקרים רבים לא יציבים והופכים למשתנים קפאידיים, וגם אלג'נובי דווח בעבר ככוכב משתנה עם שינויי בהירות של כעשירית דרגת בהירות. עם זאת, המדידות אינן חד משמעיות והוא אינו מסווג כמשתנה קפאידי אלא רק כחשוד ככוכב משתנה.
פריז
ספורט
הסטאד דה פראנס, בו כ-80,000 מושבים, נבנה בפרוור סן דני הסמוך לפריז, עבור משחקי מונדיאל 1998, ומשמש במשך השנה עבור משחקי הבית של קבוצת הרוגבי הצרפתית, ב"טורניר ששת הלאומים" ולעיתים עבור משחקים חשובים של קבוצת הרוגבי "סטאד פראנסה". בשנת 2007 משחקים רבים בגביע העולם ברוגבי התקיימו באצטדיון זה.
פריז ארחה את המשחקים האולימפיים, ב-1900 וב-1924, הייתה מועמדת לאירוח המשחקים גם ב-1992, 2008 וב-2012, וב־2024, לאחר 100 שנים, תארח בשלישית את המשחקים האולימפיים.
ריו (סרט)
עלילה
בלו הוא תוכי מהסוג הנדיר מקאו ספיקס. כשבלו היה גוזל צעיר נחטף על ידי מבריחים. בדרך הכלוב שלו נופל בעיירה קטנה במינסוטה, ארצות הברית. שם מוצאת אותו ילדה בשם לינדה והיא מאמצת אותו אליה. אחרי 15 שנים שבלו עוד לא למד בהם לעוף, מגיע לחנות הספרים של לינדה, דוקטור לציפורים שחי בריו דה ז'ניירו ואומר להם שהוא הזכר היחיד מהמין שלו וכדי שהזן לא ייכחד, עליו לבוא לריו כדי לפגוש את התוכית היחידה מהמין הזה, ג'ול. אחרי כמה זמן הם מתחילים להתאהב ולפגוש שלוש ציפורים שעוזרות להם להתאהב ולצאת למסע בברזיל.
סרטן החלחולת
אבחנה
לצורך אבחנה יש לערוך קולונוסקופיה ופרוקטוסיגמואידוסקופיה, כדי לבצע אבחון מדויק של שולי הנגע, ועד כמה הם קרובים לתעלה האנאלית, וכן האם קיים גידול נוסף במעי הגס עצמו. מידת חדירת הגידול לשכבות החלחולת ומחוצה לו נמדדת על ידי endorectal ultrasound.
בית תיקון
בית תיקון (באנגלית: House of correction) היה סוג של מוסד, שנבנה לאחר שהחוק להקלת העניים 1601 הועבר בפרלמנט הבריטי. חוק זה אמר כי מקומות שבהם מי ש"לא היו מוכנים לעבוד", כולל נוודים וקבצנים, הוצאו לעבודה וללמידת נימוסים בבתי התיקון. בניית בתי התיקון באה לאחר העברתו של תיקון לחוק להקלת עניים 1601. עם זאת, בתי התיקון לא נחשבו כחלק ממערכת החוק, מפני שהחוק הבחין בין מיושבים עניים לנוודים עניים.
אישיקארי (נהר)
נהר אישיקארי (ביפנית: 石狩川 ) הוא נהר באי הוקאידו שביפן, הנהר השלישי באורכו במדינה והשני בשטח אגן ניקוזו. מקור השם של הנהר הוא בשפת האיינו, ומשמעותו מתפתל.
מקורו של הנהר בהר אישיקארי שברכס טאיסצו. הנהר זורם לאורך 268 ק"מ דרך הערים סאפורו ואסהיקאווה לכיוון ים יפן, ובדרכו הוא מנקז שטח של 14,330 קמ"ר. עד לפני 40,000 שנה נשפך הנהר לאוקיינוס השקט, סמוך לטומאקומאי, אולם התפרצויות געשיות של הרי שיקוֹצוּ הזרימו לבה אשר חסמה את דרכו גרמה להסטת שפכו לכיוון ים יפן. בעבר גם התפתל הנהר במישור אישיקארי במידה שאורכו היה כאורך נהר שינאנו, אולם בנייה נרחבת קיצרה את הנהר ב-100 ק"מ, תוך הותרת ימות נפתול רבות במישור.
ג'יימס קרפינלו
הפקות בברודוויי
לאחר מכן לוהק לתפקיד לינק לארקין בגרסה המוזיקלית של היירספריי בברודוויי, אך עזב לפני הופעותיה הראשונות לפני ברודוויי בסיאטל כדי לצלם את הסרט "שחרור בעורף האויב" ב-2002. הוא הוחלף על ידי מת'יו מוריסון.
מערות מורבעת
מיקום ומבנה
מערות מורבעת שוכנות בקניון משאש, בחלקו התיכון של נחל דרגה. הן נוצרו על ידי חלחול מי גשמים בשכבות סלעי הגיר, דבר שגרם להמסה וליצירת החללים הגדולים. הפתחים המרובעים נוצרו בהמשך, עם שבירת חלל הסלע בכוח הכבידה בזוויות של 90 מעלות, בהתאם לשכבות הסלע. צורת שבירה זו אופיינית למערות קרסטיות בהן פסקו תהליכי ההמסה וחלל המערה התייבש. במערה פעילה (כמו מערת שורק) פעולת השבירה היא עגולה ורכה.
ממצאים
הממצאים העיקריים נחפרו בשנות ה-50 וה-60 של המאה ה-20. מניתוחם עולה שמערות מורבעת שימשו את לוחמי בר כוכבא כמערות מפלט, בשל גודלן שאפשר אכלוס קהל רב, ובשל ריחוקן ממקום יישוב. בין החפצים והכלים שהותירו אחריהם המסתתרים בלטו אגרות, שחלקן נכתב על ידי שמעון בר כוכבא עצמו, כשהוא חותם 'שמעון בר כוסיבא' או 'כוסבא', ומכאן נתברר ש'בר כוכבא' הוא כינוי.
האיגרת המאוחרת ביותר שנתגלתה במערות מורבעת, ותוארכה לימי מרד בר כוכבא, נשתמרה באופן גרוע ביותר, וניתן היה לקרוא רק חלקים בודדים ממנה, ובעיקר סופי שורות. הטקסט הכיל ביטויים כמו "עד הסוף", "אבדו בחרב", "אין תקומה" וכדומה, ונדמה כי האיגרת תיארה את קריסת המרד ותוצאותיו.
רפי פלד
משטרה
בשנת 1991 קודם לדרגת ניצב ומונה לתפקיד מפקד המחוז הדרומי שאורגן מחדש עם הקמת מחוז ירושלים. בפברואר 1993 מונה פלד למפקד מחוז ירושלים, וכעבור חודשיים, באפריל 1993, מונה לתפקיד המפכ"ל ה-11 של משטרת ישראל.
מגבון לח
מגבון לח הוא פיסת בד (בעיקר בד לא ארוג) או נייר הספוג בחומרים שונים, שהשימוש בו הוא בדרך כלל לצורך ניקוי או חיטוי.
סוגים ושימושים
למרות שסוג החומר ממנו עשוי המגבון הוא בעל חשיבות מסוימת, עיקר פעולתו תלויה בטיב החומרים בהם הוא ספוג. למשל, מגבונים לניקוי הידיים מכילים על פי רוב דטרגנטים שונים או אלכוהול; מגבונים לצורכי החתלה של תינוקות מכילים חומרים המרגיעים את העור ומונעים תפרחת; ומגבונים לניקוי העיניים מכילים חומרים מונעי דלקות עיניים. התרכובות הספוגות במגבונים לרוב מוגנות בפטנט ומיוצרות על ידי חברות תרופות המתמחות בתרופות מדף ללא מרשם.
מגבונים לחים המיועדים ללקוחות מסעדות ארוזים, לרוב, כל אחד בנפרד. מגבונים המיועדים לטיפול בתינוקות ארוזים בחבילות שבחלקן עשרות עד מאות יחידות.
היבטים סביבתיים וכלכליים
בשנים האחרונות עולה המודעות להשלכות הסביבתיות של השימוש במגבונים לחים. תהליך ההפקה נעשה על ידי יציקת תערובת צלולוזה (תאית) באופן שמבטיח קבלת עיסה צפופה של שתי וערב, בעלת עמידות למאמצים חיצוניים. עובדה זו משפיעה על אופן ומשך התפרקותו של המגבון. כל סוגי המגבונים הלחים, גם אלה המכונים "מתכלים", מתכלים לאט לאין ערוך יותר מניר טואלט וזאת בשל צפיפות החומר ואופן עיבודו, וכן בשל העובדה שלעיסה מוסף גם פלסטיק לשיפור העמידות. בכמויות גדולות השימוש במגבונים הופך למפגע סביבתי משמעותי. בישראל צורכים מדי שנה כ-3.1 מיליארד מגבונים.
איקרים
גנרלים
חישוב כמות הגנרלים של כל יחידה\ספינה: כמות המשאבים שעלתה היחידה (לפני הנחות) חלקי 50.
יחידות שמתו\פוטרו לא נחשבות.
מסחר בחיילים
מגרסה 0.5.9, ניתן לקנות ולמכור יחידות יבשה ויחידות ימיות תמורת משאבים או זהב, אשר לכל יחידה יש הגבלת מחיר משלה. את החיילים אפשר למכור בעזרת מבנה שנקרא השוק השחור, בו אפשר לתת 8 הצעות (או 12, אם נמצאים בברית) למכירת חיילים. קנייה של חיילים מתבצעת בתחנת הסחר, בדומה למשאבים. עם כל הרחבה של השוק השחור אפשר למכור יחידות שונות ורבות יותר. כל הרחבה מורידה את ערך המס, שזה אחוז כמות המשאבים או הזהב שמרוויחים מהמכירה נעלם; כאילו מס. בזמן שמתרחש קרב בעיר, אי אפשר לסחור בחיילים.
עולמות
אחר כך נוצר השרת 3-Pangaia והשרת הבינלאומי האחרון שיצא היה Pangaia 4 בפברואר 2023 שנה לאחר יציאתו של Pangaia 1.
משה אונגרפלד
ביוגרפיה
בעשר השנים שלפני מותו נשמעו תלונות רבות על דרך ניהולו את בית המשורר. חוקרי ספרות (בראשם זיוה שמיר) גילו כי גנז מכתבים מאת ביאליק כדי שלא לפגוע בתדמית המשורר, בהם מכתבים המגוללים את פרשת אהבתו לציירת אירה יאן.
מנחם נחום פרידמן (השני)
רבי מנחם נחום פרידמן (ח' בחשוון ה'תר"ם, 25 בנובמבר 1879 - כ"א בסיוון ה'תרצ"ג, 1933) רבה של קהילת איצקן. אחיינו של אברהם מתתיהו פרידמן, האדמו"ר האחרון לבית שטפנשט ואף היה אמור לירש את מקומו ואחיו של אהרן מתתיהו פרידמן. היה ציוני נלהב ונודע בגישתו המחשבתית ביהדות המשלבת פילוסופיה חיצונית.
נובוסיבירסק
ספורט
הכדורגל בעיר מיוצג באליפויות המדינה על ידי קבוצת הכדורגל נובוסיבירסק המתמודדת בליגת הכדורגל המקצוענית (בעבר סיביר נובוסיבירסק שהעפילה עד לגמר הגביע הרוסי ב-2010 והתמודדה בליגה האירופית ייצגה את העיר אך פורקה ב-2019).
אביעזר שלוש
אביעזר שלוש (28 ביולי 1923 – 11 נובמבר 2011) היה דיפלומט בשירות משרד החוץ של מדינת ישראל.
קורות חייו
כבן העיר העברית הראשונה מצא לנכון להצטרף לגדוד מגיני השפה - ארגון שביקש לשמור על מעמדה של העברית במרחב הציבורי בתל אביב בשנות ה-20' וה-30' נוכח העלייה הרביעית, שבמהלכה גבר השימוש בשפות שונות ברחבי העיר. לימים התוודה על כך ששבר שלט הכתוב לועזית שהועמד בחזית הסניף התל אביבי של "בנקו די רומא" האיטלקי כחלק מפעולותיו בגדוד.
מלאכת אורג
המלאכה
יש שכתבו, שלולי הייתה מלאכת אורג במשכן מלאכה נפרדת, היא הייתה מנויה כתולדה של מלאכת קושר.
אגודות סתר ציוניות בישיבת וולוז'ין
נצח ישראל
מספר החברים באגודה לא ידוע במדויק, אך היא "הצליחה לרכוש חברים מרובים מבין התלמידים החשובים והמעולים שבישיבה". בין חבריה הבולטים ניתן למצוא את חיים נחמן ביאליק (מייסד) "אבלסון" (מייסד. שמו הפרטי לא ידוע) הרב אברהם דוב כהנא שפירא, הרב יצחק ניסנבוים והרב יהודה ליב דון יחיא.
אליסה קלייבאנובה
קלייבאנובה שיחקה לראשונה בנבחרת רוסיה בשנת 2009. מאזנה בגביע הפדרציה עומד על 3 ניצחונות (שניים במשחקי יחידות ואחד במשחק זוגות) והפסד אחד (במשחק יחידות).
פאנאגיוטיס צינטוטאס
קריירה
ב-24 ביוני 2017 חתם בא.א.ק. אתונה לשלוש עונות. הוא ערך את הופעת הבכורה שלו בקבוצה ב-1 באוקטובר 2017, בהפסד 0–2 לאסטרס טריפוליס. ב-7 בדצמבר 2017 ערך את הופעת הבכורה האירופית שלו, כששיחק בתיקו 0–0 עם אוסטריה וינה במסגרת הליגה האירופית.
מרגרט בופורט, רוזנת ריצ'מונד ודרבי
ילדות ונעורים
בתור בתם היחידה של הוריה, הייתה מרגרט היורשת היחידה של אדמותיהם ונכסיהם הרבים. אף על פי שדודה נשאר בחיים לאחר מות אחיו (אביה של מרגרט) התואר דוכס סומרסט עבר אליו; אך האדמות והנכסים של אביה נשארו בידיה והיא הפכה לאחת הנשים העשירות בממלכה. מכיוון שאביה מת כשהייתה קטינה ובשל קרבתו הביולוגית לכתר, אדמותיו היו שייכות למלך וכך הפכה מרגרט לבעלת ערך פוליטי רב והשאלה עם מי היא תתחתן הייתה קריטית לעתידה של אנגליה. כתוצאה מכך, החסות שלה ונישואיה הוחלטו על ידי המלך.
נישואים שניים
בגיל תשע עברה מרגרט טקס נישואים עם אדמונד טיודור ועברה לגור בטירתו בפמברוקשייר שלוש שנים מאוחר יותר, בשנת 1455 והיא בת 12. היא נכנסה להריון מיד, דבר שלא היה מקובל אז, שכן היה נהוג לחכות עד גיל ארבע עשרה. ככל הנראה אדמונד רצה ליהנות מאדמותיה ונכסיה הרבים, דבר שלפי החוק, היה מתאפשר לו רק לאחר לידת יורש. נראה שמרגרט הבינה שנעשה לה עוול והטראומה שעברה בלידה הייתה קשה מאוד (נראה שמסיבה זו, שנים לאחר מכן, היא דרשה לדחות את נישואיה של אחת מנכדותיה למלך ג'יימס הרביעי מסקוטלנד, בשל גילה הצעיר של הנערה והפחד שהמלך לא יחכה כדי לממש את הנישואים).
מותה
בימי הביניים, מוות של אצילים בעלי נכסים היה עניין חשוב והחל מגיל 30, בעלי אדמות רבים כתבו צוואות, כדי להבטיח שאדמותיהם ורכושם יעברו לידיים הנכונות. מרגרט לא הייתה שונה בזה. היא החלה לכתוב את צוואתה הראשונה בשנת 1472, בגיל 29. נכסיה היו אמורים לעבור לבנה וצוואתה התפתחה עם השנים, כדי לכלול את המוסדות בהן תמכה, את האנשים שעבדו אצלה, את אלו שבהם תמכה מבחינה כלכלית ואת המוסדות שסייעו לעניים, בהם תמכה גם במהלך חייה.
דמותה של מרגרט ביופורט באמנות ובכתיבה היסטורית
למרות החיים הלא קלים של מרגרט, היא התגברה על קשיים וסכנות רבות. היא מעולם לא ראתה את עצמה כקורבן ותמיד פעלה ולחמה כדי לקדם את האינטרסים והנכסים של בנה. היא הייתה אמיצה ופיקחית, אדוקה בדתה אך פרגמטית, שאפתנית ובעלת אופי חזק.
שירלי בן מרדכי
ביוגרפיה
שירלי בן מרדכי נולדה ברמת אביב שבתל אביב ולמדה בתיכון אליאנס. בשנת 1988 בגיל 17 זכתה בתחרות מלכת היופי. לאחר הזכייה החלה לעבוד בדוגמנות בפריז. לאחר שנה חזרה לישראל והחלה ללמוד לתואר שני מינהל עסקים באוניברסיטת תל אביב, ובו בזמן הגישה שתי תוכניות בערוץ 33 - "ויטרינה" ו"לנשים בלבד".
פשע ללא קורבן
חירות הפרט
התומכים בביטול חוקי פשע ללא קורבן מאמינים בחופש הטבוע באנשים. על פי עיקרון זה, יש לאנשים זכות לקחת חלק בכל פעולה שהם בוחרים, כל עוד פעולות אלה אינן פוגעות בזכויותיהם של אחרים, גם אם המעשים יכולים להיחשב מזיקים לאותו אדם. במקרה זה, לא צריך לאפשר לממשלה לפקח על פעולותיהם של אנשים, אלא אם הן משפיעות גם על אנשים אחרים. השקפות אלה בדרך כלל בנויות על פילוסופיות ליברליות כגון בעלות עצמית ועיקרון אי-התוקפנות.
השפעה על הכלכלה
הם גם טוענים כי לחוקים נגד פשעים אלו עשויות להיות השלכות בלתי צפויות, כי הם יוצרים את האפקט ההפוך ממה שהמחוקק התכוון: למשל, המלחמה בסמים מעמידה את ההפצה של סמים בלתי חוקיים בידיהם של פושעים, ויוצרת מחסור מלאכותי, מה שהופך את ההפצה שלהם לרווחית. במקביל, היא לא מצליחה למנוע לחלוטין את קיומו של הפשע.
טיעונים ספציפיים
למשל, רוב הממשלות קבעו בחוק רמות אלכוהול בדם אשר מעבר להן אדם נחשב ללא כשיר לנהיגה. המחלוקת מתעוררת בשאלה האם סיכון לפגיעה הוא שווה ערך מבחינה חוקית לפגיעה עצמה.
בחלקים רבים של העולם יש חוקים האוסרים על רכיבה על אופנוע ללא קסדה או נהיגה ללא חגורות בטיחות. במדינות כמו בריטניה נטען כי לתאונות יש מחיר גבוה עבור החברה כולה, בצורה של שירותי הבריאות הלאומיים.
טובת הפרט
למשל זנות, כאשר היא לא נחשבת עבירת אלימות שאינה בהסכמה (כגון עבדות מינית או אונס בפועל של העוסק בזנות), נחשבת לעיתים קרובות פשע ללא קורבן. עם זאת, גם בנסיבות כאלו, רבים מחשיבים זנות כסוג של קורבנות, כי מצבו של העוסק בזנות נתפס כניצול. לדוגמה, מדינות כמו שוודיה, נורווגיה ואיסלנד העבירו חקיקה שאוסרת על קניית שירותי מין - אבל הן לא אסרו את המכירה.
מלאכת פוצע
המלאכה
החיוב על מלאכת פוצע הוא רק אם הפציעה נעשית בדרך תיקון ולא קלקול, ולכן הפוצע על מנת להרוס את הבד או הבגד אינו עובר על המלאכה מדאורייתא (אך דבר זה אסור מדרבנן, כדין מקלקל).
עיבוד אנליטי מקוון
דוגמה לקוביית OLAP עשויה להיות כזו המאחסנת מכירות כמידות, ותאריך/זמן כממד. לכל מכירה יש ממד זמן המספק פרטים נוספים על המכירה. ניתן להוסיף ממד נוסף לקוביית OLAP באמצעות הוספת שדה נוסף לטבלת העובדות.
יהדות אורוגוואי
יהדות אורוגוואי היא אחת מקהילות היהודים בדרום אמריקה ומקום מושבה הוא באזור אורוגוואי של היום.
אילנה שושן
ביוגרפיה
בשנות ה-80 שימשה כפרזנטורית של מוצרי הטיפוח של קבוצת "קרליין-נקה". שלטי הפרסום עם תמונתה, בתחנות אטובוס בירושלים ובני ברק, נשרפו לעיתים קרובות על ידי חרדים.
פסיכולוגיה השוואתית
השימוש בגישה ההשוואתית מאפשרת למתבונן להעריך את מטרותיה של ההתנהגות מארבע פרספקטיבות שונות אשר משלימות זו את זו, ופותחו על ידי ניקו טינברגן, חוקר ידוע בתחום הפיזיולוגיה וההתנהגות של בעלי חיים. הראשונה: לעיתים רבות תעלה השאלה עד כמה נרחבת השפעת ההתנהגות בקרב מינים שונים, או כמה נפוצה התנהגות רצונית בקרב בעלי חיים? השנייה: כיצד תורמת ההתנהגות הרצונית לתהליך הרבייה וההישרדות של בעלי חיים המכוננים אותה, כלומר, האם בעלי חיים אלו בהכרח הישרדותיים ופוריים יותר מאורגניזמים שלכאורה חסרי תכונות התנהגותיות? שתי תהיות אלה מהוות את הבסיס לחקר סיבותיה של ההתנהגות.
איזבלה מונר
איזבלה יולנדה מונר - מרסד (באנגלית: Isabela Yolanda Moner - Merced; נולדה ב-10 ביולי 2001) היא שחקנית וזמרת אמריקאית. היא שיחקה את התפקיד הראשי של סי ג'יי מרטין בסדרת הטלוויזיה של ניקלודיאון "100 דברים להספיק לפני התיכון" (2016-2014), ולאחר היא גילמה את איזבלה בסרט הפעולה "רובוטריקים: האביר האחרון" (2017), את ליזי בסרט "פתאום משפחה" (2018), את איזבל בסרט "סיקאריו: הנקמה" (2018), א ת הדמות הראשית, דורה, בסרט "דורה והעיר האבודה" (2019) ואת רייצ'ל קופר בסרט של נטפליקס "צדק של אב" (2021) לצד ג'ייסון מומואה.
קריירה
מונר הופיעה לראשונה בברודוויי בגיל עשר בהפקה של "אוויטה" שבה שרה בספרדית עם ריקי מרטין. היא הוציאה אלבום שהופק על ידי חברת התקליטים ברודוויי רקורדס בספטמבר 2015, בשם "Stop Time". הופעתה הראשונה של מונר הייתה בתפקיד סי ג'יי מרטין, התפקיד הראשי בסדרת הטלוויזיה של ניקלודיאון "100 דברים להספיק לפני התיכון".
טיבור האזי
קורות חיים
טיבור הזי, נולד בשם טיבור הופמן במישקולץ אך בשל האנטישמיות הוא שינה את שם משפחתו להזי.
גשר המרגלים
עלילה
עורך הדין ג'יימס ב. דונובן מברוקלין (טום הנקס) מתבקש להיות הסנגור של רודולף אבל, אשר נעצר על ידי ה-FBI בחשד שריגל לברית המועצות במהלך המלחמה הקרה. דונובן כסנגורו של אבל מצליח לשכנע את השופט לגזור על אבל מאסר במקום הוצאה להורג.
ליהוק
במאי 2014 הוכרז כי טום הנקס ישחק בתפקיד ג'יימס ב. דונובן, ומארק ריילאנס יככב לצידו. כמו כן יככבו בסרט איימי ראיין, אלן אלדה ובילי מגנוסן. פרנסיס גארי פאוורס ג'וניור, מייסד מוזיאון המלחמה הקרה ובנו של הטייס, הובא כיועץ טכני ויש לו הופעת קמע בסרט.
Who Wants to Live Forever
גרסתה של שרה ברייטמן
Who Wants to Live Forever (בעברית: מִי רוֹצֶה לִחיוֹת לָנֶצַח) הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן החמישי שלה, Timeless. השיר יצא לאור ב-18 באפריל 1997, כסינגל השלישי מתוך האלבום, על ידי חברת התקליטים איסט וסט רקורדס. הוא נכתב על ידי בריאן מיי.
כאשר הופץ ברחבי העולם, צורפו אליו השירים "A Question of Honour" ו-"Heaven Is Here".
רקע וכתיבה
פרק זמן לצאתה, עלתה גרסתה של ברייטמן לספוטיפיי, שם הצליחה לצבור 1.2 מיליון השמעות.
סיווג
ראו גם
}}
סירת נתב
תיאור
גשר הפיקוד בסירה מאפשר שדה ראייה 360 מעלות וגם שדה ראייה אנוכי.
קיימות מקומית
קיימוּת מקומית קודמה באלפי קהילות ויישובים בעולם, במיוחד מאז אימוץ מסמך אג'נדה 21 בוועידת ריו ב-1992. קיימוּת מקומית היא הביטוי בפועל של עקרונות אג'נדה 21 ברמה המקומית.
סושמה סוואראג'
סוואראג' נפטרה בעקבות התקף לב בליל 6 באוגוסט 2019. לאחר מותה, בשנת 2020, היא זכתה בפרס השני בגובהו בהודו בתחום יחסי הציבור.
יחסי אורוגוואי–ג'מייקה
יחסי אורוגוואי–ג'מייקה הם היחסים הדיפלומטיים שבין אורוגוואי לבין ג'מייקה.
משואה (מכון)
פעילות
בתחומי המכון נמצאים מוזיאון ומרכז סמינרים בינלאומי, כמו כן ממוקם בקמפוס משואה בית ספר מרכזי להוראת השואה, שבו מועברות פעילויות בנושא מורשת השואה לצורך כך קיימים במכון ארכיון, ספרייה, פנימייה, אולמות דיון ואמפיתיאטרון. בתיאטרון זה מתקיימים טקסים לזכר השואה והגבורה כל שנה ובמשך שנים רבות בהשתתפותם של פוליטיקאים, אנשי צבא בכירים ואמנים ידועי שם.
מנכ"לית משואה כיום היא איה בן-נפתלי, בת הקיבוץ, שנולדה בתל יצחק למשפחת ניצולים מליטא.
אל ריסיטאס
ביוגרפיה
הופעתו הראשונה בטלוויזיה הייתה ב-2001, בתוכניתו של חסוס קווינטרו "אל וגאמונדו", שם התראיין בנימה קומית על מצבים שונים בחייו.
בית חיים
"בית חיים" הוא בית העלמין היהודי-פורטוגלי הגדול בהולנד. מכונה גם 'בית הקברות אודרקרק' על שם העיירה שלידה הוא שוכן. אתר הקבורה הידוע בזכות המצבות המפוארות המנציחות קהילה יהודית עשירה וגאה, פעיל משנת 1614, ומשמש עד היום את העדה הספרדית בהולנד. שמו של בית העלמין מושאל כנראה משמו של בית העלמין היהודי בוונציה, לידו - "בית החיים". סביר שהייתה זו יוזמתו של ר' שאול לוי מורטרה, שקרא מוסדות שונים באמשטרדם על שם מוסדות מקבילים בוונציה.
לקריאה נוספת
Pieterse, W. C. (ed.), Livro de Bet Haim do Kahal Kados de Bet Yahacob (Original text *), Assen: Van Gorcum & Comp. N.V, 1970
קינן תומפסון
קריירה
ב-2021 הנחה את טקס פרסי בחירת הקהל ה-47 וב-2022 הנחה את טקס פרס אמי לבידור בפריים טיים ה-74.
יום ולנטיין
אגדות
משערים כי ולנטינוס ענד טבעת אחלמה סגולה, שבאופן מסורתי עונדים בישופים עם דמותו של קופידון, סמל המזוהה עם אהבה שהיה חוקי תחת האימפריה הרומית. חיילים רומים זיהו את הטבעת וביקשו אותו להשיאם. ככל הנראה, עקב הזיהוי עם הקדוש ולנטינוס, אחלמה הפכה אבן הולדת של חודש פברואר, והיא נחשבת למושכת אהבה.
מסורות עממיות
מנהגים מודרניים של שליחת כרטיסי ברכה, פרחים, שוקולדים ומתנות אחרות מקורם בממלכה המאוחדת. אולם מנהגים אזוריים עדיין מתקיימים במקומות שונים באנגליה. בנורפוק, דמות בשם "ג'ק ולנטיין" דופקת על הדלת האחורית ומשאירה ממתקים ומתנות לילדים. על אף שהשאיר דברי חמדה, ילדים רבים פחדו מהדמות המסתורית.
ציפורי האהבה של צ'וסר
כמו כן, מציין אורוץ' כי יום תחילת האביב השתנה מאז זמנו של צ'וסר כתוצאה מתופעת הנקיפה, שמשנה את תאריך יום השוויון. יתרה מזו, החלתו של הלוח הגרגוריאני המדויק יותר החלה רק ב-1582. בלוח היוליאני, ששימש בתקופתו של צ'וסר, ה-14 בפברואר נופל בתאריך שבלוח הגרגוריאני הוא ה-23 בפברואר, זמן שבו חלק מהציפורים מתחילות להזדווג ולקנן באנגליה. פרלמנט הציפורים מתייחס למסורת כאל מבוססת, אולם אין עדות לכזו מלפני תקופתו של צ'וסר. ההסקה המשוערת של קיום מנהגים לבביים ביום זה החלה כחלק מאספנות עתיקות במאה ה-18, במיוחד בהובלת אלבן באטלר, מחבר הספר Butler's Lives of Saint, וזו המשיכה גם בקרב מלומדים משכילים עד ימינו. במיוחד רווח הרעיון שנוהגי יום ולנטינוס הקדוש המשיכו כאמור את נוהגי החג הרומי לופרקליה. רעיון זה התקבל ללא ביקורת, והועלה שוב ושוב, בגרסאות שונות עד היום.
שירת ולנטינוס
ניתן לעקוב אחר מקורות השיר "ורדים הם אדומים" (Roses are Red), הנפוץ בימינו עד מאוד בהקשר יום ולנטיין, עד לאפוס "המלכה הקסומה" (The Faerie Queene) של אדמונד ספנסר מ-1590:"She bath'd with roses red, and violets blew,""And all the sweetest flowres, that in the forrest grew."בתרגום חופשי:את הקלישה המודרנית של יום ולנטינוס הקדוש ניתן למצוא באוסף שירי ערש באנגלית של גמר גורטון (Gammer Gurton) מ-1784: The rose is red, the violet's blue, The honey's sweet, and so are you. Thou art my love and I am thine; I drew thee to my Valentine: The lot was cast and then I drew, And Fortune said it shou'd be you.
ג'פרסון דייוויס
דייוויס נולד בכפר פיירוויו שבקנטקי לחוואי עשיר, כבן הזקונים מבין עשרה ילדים. הוא גדל במחוז וילקינסון שבמיסיסיפי וגם התגורר בלואיזיאנה. הוא למד בווסט פוינט, ולאחר מכן שירת בצבא ארצות הברית. הוא השתתף במלחמת ארצות הברית–מקסיקו (1848-1846) כקצין בדרגת קולונל ברגימנט מתנדבים. לפני מלחמת האזרחים ניהל מטע כותנה גדול במיסיסיפי ובבעלותו היו 113 עבדים. אף על פי שדייוויס הטיף נגד פרישת הדרום ב-1858, הוא האמין שזכותן של המדינות לפרוש מהאיחוד. על אף יחסו הנוקשה למיעוטים באמריקה, לדייוויס היו קשרים בקהילה היהודית בדרום המדינה, והיה ידיד קרוב של חברי המפלגה הדמוקרטית היהודים יהודה פיליפ בנימין ודייוויד לוי יולי.
ילדותו
בתקופת ילדותו של דייוויס העתיקה משפחתו את מקום מגוריה פעמיים. ב-1811 הם עברו לסנט מארי פאריש שבלואיזיאנה ופחות משנה לאחר מכן למחוז וילקינסון שבמיסיסיפי. שלושה מאחיו הבוגרים של דייוויס השתתפו במלחמת 1812. ב-1813 החל דייוויס את לימודיו בבית הספר וילקינסון בעיירה הקטנה וודוויל שליד מטע הכותנה המשפחתי. אחיו ג'וזף שימש לג'פרסון כדמות אב ועודד אותו במהלך לימודיו. שנתיים לאחר מכן החל דייוויס את לימודיו בבית הספר הקתולי סנט תומאס במנזר סנט רוז, שהופעל על ידי המסדר הדומיניקני במחוז וושינגטון שבקנטקי. באותה תקופה היה דייוויס התלמיד הפרוטסטנטי היחידי בבית הספר. ב-1818 הוא שב למיסיסיפי ולמד בג'פרסון קולג' שבעיירה וושינגטון. ב-1821 הוא שב לקנטקי, שם הוא למד באוניברסיטת טרנסילבניה שבלקסינגטון. ב-4 ביולי 1824 מת אביו של דייוויס כאשר הוא היה בן 16.
ילדיו
לג'פרסון וורינה דייוויס נולדו שישה ילדים. שלושה מהם מתו בילדותם.
שבט ראובן
ברכת משה
בברכת משה לשבטים בפרשת וזאת הברכה נאמר
ג'פרסון דייוויס
כשלים אסטרטגים
כדי לממן את המלחמה, מכרה בתחילה ממשלת הקונפדרציה איגרות חוב, אך היקף ההשקעה של הציבור בהן לא ענה אף פעם על הדרישות. בטקסס היקף גיוס הכספים היה בשפל וההשקעות מאירופה היו גם הן בלתי מספיקות. עם התקדמות המלחמה, הן ממשלת הקונפדרציה והן המדינות עצמן הדפיסו יותר ויותר שטרות כסף. האינפלציה זינקה משיעור של 60% ב-1861 ל-300% ב-1863 ול-600% ב-1864. נראה היה שדייוויס לא עמד על חומרת הבעיה.
שבט ראובן
נשיאי השבט
במפקד הראשון מוזכר אֱלִיצוּר בֶּן שְׁדֵיאוּר היה נשיא שבט ראובן בתקופת דור המדבר. הוא מוזכר בספר במדבר 4 פעמים. על אף ששבט ראובן הוא בכור השבטים, אליצור בן שדיאור, נשיא השבט, הקריב את קורבנו בקורבנות הנשיאים רק ביום הרביעי.
במרגלים שַׁמּוּעַ בֶּן-זַכּוּר. ובמפקד השני בסוף ספר במדבר, בפרשת מסעי: מרשימה זו נשמטו נשיאי ראובן וגד, מאחר שהרשימה נועדה לפרט את הנשיאים שיהיו נציגי השבטים בחלוקת ארץ כנען, ואילו שבטי ראובן וגד כבר קיבלו נחלה בעבר הירדן המזרחי.
ג'פרסון דייוויס
ימי הקונפדרציה האחרונים
לאחר כניעתו של לי, נערכה אספה ציבורית בשריבפורט שבלואיזיאנה ובה תמכו רבים מהדוברים בהמשך המלחמה. הוכנו תוכניות להימלטות ממשלתו של דייוויס להוואנה, קובה, שם היו אמורים מנהיגי הקונפדרציה להתארגן מחדש ולהגיע לאזור שבשליטת הקונפדרציה שמעבר לנהר המיסיסיפי דרך ריו גראנדה. אף אחת מהתוכניות הללו לא יושמה.
שבט ראובן
הקשר עם שבט גד
זאב ארליך מניח כי זו הסיבה כי בני גד בקשו לבנות ערים לטף וגדרות לצאן. בני גד, בעלי המקנה העצום מאוד, היו בעלי העניין העיקריים. הם בנו את הערים וישבו בגבולות השטח סביב, מוכנים לכל מתקפה מן החוץ ושומרים על כלל השטח ועל המקנה, עד לגמר כיבושה של ארץ ישראל המערבית.
ג'פרסון דייוויס
מאסרו
בשלב זה הורשו ורינה ובתם הצעירה ויני להצטרף לדייוויס ובסופו של דבר שוכנה המשפחה במגורי הקצינים. בעת מאסרו הואשם דייוויס בבגידה. אחד מעורכי דינו היה מושל מרילנד לשעבר, תומאס פראט. ב-1865 התנהל דיון ער בנוגע לעריכתם של משפטי בגידה, בעיקר נגד דייוויס. בעוד שלא היה על כך קונצנזוס בקבינט של הנשיא אנדרו ג'ונסון, ב-11 ביוני 1866 הצביע בית הנבחרים של ארצות הברית על העמדתו של דייוויס למשפט ברוב של 105 תומכים ו-19 מתנגדים. אף על פי שדייוויס עצמו היה מעוניין בקיומו של משפט כזה, לא נערכו שום משפטי בגידה כנגד אף אחד, שכן התחושה הייתה שלא תופק מהם שום תועלת והם רק יזיקו למאמצי הפיוס. היה גם חשש באותה תקופה שמשפטים כאלו עשויים להוביל להחלטה שיפוטית שתיתן תוקף לחוקתיות של זכות הפרישה (בהמשך בוטלה זכות זו על ידי בית המשפט העליון בפסק דין "טקסס נגד וייט" משנת 1869 שהכריז שזכות הפרישה נוגדת את חוקת ארצות הברית).
שנותיו האחרונות
תוך כדי התנהלות משפטית זו, קיים דייוויס נסיעה עסקית נוספת לליברפול. הפעם הוא שאף לקבל משרה בחברת הביטוח המלכותית, אך זו דחתה את פניו. חברות ביטוח נוספות דחו אותו אף הן. לאחר מכן הוא ערך ביקור אצל הנציג לשעבר של הקונפדרציה בפריז, ג'ון סלידל. הוא ניסה לקיים שיתוף פעולה עם חברת קרקעות כדי לסייע לאנשי הדרום או כדי לעודד הגירה לדרום. בשובו לארצות הברית הוא האשים את הרפובליקנים שהעניקו זכויות פוליטיות לשחורים שגרמו להם להיות "יותר עצלים ובלתי ניתנים לשליטה". הוא בדק אפשרות להשקעה במכרות בארקנסו ותמך במיזם למכונה לייצור קרח שכשל. ב-1876 הוא הוזמן לטקסס, אך דחה את ההצעה להתמנות כנשיא הראשון של "הקולג' לחקלאות ולמכניקה של טקסס" (כיום אוניברסיטת A&M) בשל השכר הנמוך שהוצע לו. חברת עמק המיסיסיפי, שבסיסה היה באנגליה, ביקשה לעודד הגירה אירופאית והשקעות מאנגליה, אך דייוויס דחה את ההצעה להתמנות כנשיא החברה עד להסדרת תנאי שכרו, אף על פי שהוא קיים סיור באזור כדי לגייס את תמיכת הציבור.
יבגני חאלדיי
לאחר מלחמת העולם השנייה
בשנת 1999 הוצגה בבית התפוצות תערוכה מיצירות חאלדיי, בשם "תמונת מלחמה". בשנת 2008 הוצגה תערוכה עם מיטב מתצלומיו במוזיאון Martin Gropius Bau בברלין.
כוורת בסרט
עלילה
הסרט עוסק בדבורה בשם בארי ב. בנסון (ג'רי סיינפלד), שזה עתה סיים את לימודיו במכללה ויחד עם חברו אדם פליימן (מתיו ברודריק) ניצב לפני בחירת סוג המשרה בה יעבוד ב"דבשקס", המפעל לייצור הדבש שבכוורת. כאשר הוא מגלה שהמשרה אותה יבחר תהיה המשרה שבה יאלץ לעסוק במשך כל חייו, הוא מחליט לצאת קודם לכן, ובפעם הראשונה בחייו, אל מחוץ לכוורת, ומתלווה לשם כך לצוות "בריוני הצוף" - הדבורים שתפקידם לאסוף ולהביא יום יום צוף לכוורת. בארי מגיע לעיר הגדולה, ונקלע לדירתם של ונסה בלום (רנה זלווגר), מוכרת פרחים, וחברה קן. כשקן מבחין בבארי, הוא מנסה להורגו, אך ונסה, החסה על חייו, מצילה אותו ומשחררת אותו בנימוק שאי אפשר לדעת כמה החיים שלו חשובים. בארי הנרגש חש צורך עז להודות לוונסה על התנהגותה. הוא מחליט לעבור על חוק הדבורים החשוב שאוסר על דבורים לדבר עם בני אדם, והשניים מתיידדים.
אליפות הבית הבריטית
היסטוריה וסקירה
האליפות נערכה בכל עונת כדורגל, החל מעונת 1883-84, כאשר במשחק הראשון במסגרת האליפות ניצחה סקוטלנד את ויילס 0-5 ב-24 בינואר. תאריכי התחרות לא היו קבועים, אך בדרך כלל נקבעו לקראת סיום העונות, ולעיתים נערכה כל האליפות בתוך מספר ימים בסיום העונה. בתחילה הייתה המנצחת בתחרות נחשבת לנבחרת הטובה בעולם, אך עם התפתחות הכדורגל מחוץ לבריטניה דעכה דעה זו. הקמתן של תחרויות בינלאומיות אחרות, בראשן המונדיאל ואליפות אירופה בכדורגל, סימנה פיחות ביוקרתה של אליפות הבית הבריטית, ברבות השנים.
עם זאת, התפתחותן של התחרויות האחרות, הקנתה לאליפות הבית חשיבות נוספת בשנים מסוימות. האליפויות של 1949–1950 ושל 1953–1954 שימשו כשלבי מוקדמות למונדיאל 1950 ו-1954 בהתאמה, והתוצאות של אליפויות 1966–1967 ו-1967–1968 נכללו בשלבי המוקדמות של יורו 1968.
1967: סקוטלנד הופכת ל'אלופת העולם'
האליפות של 1966/1967 הייתה הראשונה מאז זכייתה של אנגליה במונדיאל 1966. באופן טבעי, היו האנגלים מועמדים לזכייה באליפות הבית. בסופו של דבר, גורל האליפות נקבע במשחק האחרון בו אירחה אנגליה את סקוטלנד באצטדיון ומבלי בלונדון. ניצחון של סקוטלנד היה מכתיר אותם לאלופים, בעוד שכל תוצאה אחרת הייתה משאירה את התואר אצל האנגלים. בסופו של דבר ניצחה סקוטלנד 3-2. בעקבות הניצחון פרצו למגרש אוהדים סקוטים רבים אשר הכריזו בהומור כי הם 'אלופי העולם', מכיוון שהיה זה הפסדה הראשון של אנגליה מאז זכייתם באליפות העולם. בדיחתם של האוהדים הסקוטים הובילה בסופו של דבר לארגון אליפות העולם הבלתי רשמית בכדורגל.
סופר שואודאון (2020)
עלילות
אלוף ה-WWE, ברוק לסנר, החליט שהוא נכנס לקרב הרויאל ראמבל כמספר 1, משום שהוא הרגיש שאין מתחרה ראוי מספיק כדי שיתחרה מול לסנר בקרב המרכזי של רסלמניה. ריקושט קטע אותו והצהיר על כך שהוא לא מפחד להילחם נגד לסנר, ובאותה נשימה תהה אם לסנר מפחד להילחם מולו. בתגובה, לסנר תקף את ריקושט בעזרת מכה מתחת לחגורה והוסיף ואמר שהוא לא מפחד ממנו. באירוע הרויאל ראמבל, לסנר שלט שליטה מוחלטת במחצית הראשונה של קרב הרויאל ראמבל עד שריקושט נכנס כמספר ה-15. בתגובה למה שלסנר עשה לו בתוכנית Raw, ריקושט השיב לו באותו המטבע ותקף אותו בעזרת מכה מתחת לחגורה, מה שאיפשר למנצח בקרב, דרו מקינטייר, להדיח את לסנר לאחר שביצע עליו את מהלך הסיום שלו, ה-Claymore Kick. ב-3 בפברואר בתוכנית Raw, ריקושט ניצח את בובי לאשלי וסת' רולינס בקרב משולש, וכתוצאה מכך הוא השיג קרב על אליפות ה-WWE נגד ברוק לסנר באירוע סופר שואודאון.
מופע מקדים
המופע המקדים הכיל קרב אחד בודד, ובו ה-Viking Raiders (אריק ואיבר) התחרו נגד ה-O.C. (לוק גאלוס וקארל אנדרסון). בסיום, בזמן שאיבר ניסה לבצע על אנדרסון את מהלך המונסולט, האחרון התחמק והכניס את גאלוס לקרב. לאחר מכן, ה-O.C. ביצעו על איבר את מהלך הסיום המשותף שלהם, ה-Magic Killer, שהספיק להם כדי לנצח בקרב.
סמאקדאון
לאחר שזכו באליפות הזוגות של סמאקדאון, נקבע שהמיז וג'ון מוריסון יגנו על חגורות האליפות בקרב תא הדחות זוגות באירוע תא ההדחות. הטוענים לכתר שהוכרזו לקחת חלק בקרב הם הניו דיי (ביג אי וקופי קינגסטון), האוסוס (ג'יי אוסו וג'ימי אוסו), Heavy Machinery (אוטיס וטאקר), לוצ'ה האוס פארטי (לינסה דוראדו וגראן מטאליק), ודולף זיגלר ורוברט רוד.
פרדי פוקס
קריירה
אחרי 2006 פוקס הוציא לאור מיקסטייפים שזכו להצלחה ובשנת 2008 האלבום שלו Crazy Like a Foxxx יצא תחת הלייבל Fat Beats Records עם הגרסה המקורית ודיסק בונוס שכלל הפקות של D.I.T.C.
דגל לבנון
עיצוב
הדגל מורכב משני פסים אדומים, אחד למעלה ואחד למטה, שמופרדים על ידי פס לבן שגודלו פי שניים מהפס האדום (יחס של 1:2:1 - פס ספרדי) ובמרכז עץ ארז ירוק שנוגע בשני הפסים האדום ורוחבו הוא שליש מרוחב הדגל.
ספינת האהבה
הסדרה בלטה גם בכך שהייתה אחת הסדרות היחידות בעלות פרקים בני שעה ששולב בהן צחוק מוקלט.
קישורים חיצוניים
23.12.2020 ,Brian Boone, Looper
תיבה רוסית
תיבה רוסית (ברוסית: Русский ковчег) הוא סרט דרמה היסטורית ניסיוני משנת 2002 בבימויו של אלכסנדר סוקורוב. הסרט צולם כולו בארמון החורף של מוזיאון ההרמיטאז' הממלכתי, כשהוא משתמש בצילום רציף של 96 דקות במצלמת סטדיקאם.
החבילה המשולשת
שליטה בדחפים
הכותבים מוסיפים כי שילוב התכונות תסביך עליונות וחוסר ביטחון "שוכן בליבה של כל תרבות חבילה משולשת", ומייצר צורך להכרה ומנטליות של "אני אראה להם". לפיכך, נסיבות אלה מביאות לחרדה, אך גם ל"אמביציה ורצון להצלחות מסחררות ושומטות לסתות".
ביקורות על הספר
באופן כללי, ביקורות חיוביות שיבחו את הספר על התמודדות עם שאלה חברתית-כלכלית ותרבותית שנויה במחלוקת ומסובכת ועל יצירת תאוריית אחידות של הצלחה באמריקה, ואילו ביקורות שליליות מתחו ביקורת על התעלמות מהעברת העושר הבין-דורי, כמו גם על השפעות בעקבות העובדה כי ישנה סלקציה של אנשים בקבוצות השונות לפי היכולת להגר.
מארש גדוד פראוברז'נסקי
מארש גדוד פרובראז'נסקי (ברוסית: Марш Лейб-гвардии Преображенского полка) היא אחת משירי הלכת הצבאיים הרוסיים המפורסמים ביותר. גדוד פראובראז'נסקי, שהשיר שימש כהמנונו, היה אחד העתיקים והיוקרתיים ביותר מבין גדודי צבא האימפריה הרוסית.
הינדואיזם
מקורות היסטוריים
רק מעט ידוע על מקורו ההיסטורי של ההינדואיזם מכיוון שראשיתו קדמה להיסטוריה הכתובה. ההינדואיזם התפתח מאמונתם של הארים (אם אכן היה עם בשם זה), הדראווידים וההראפניים, עמים ותרבויות שהתקיימו בתת-היבשת ההודית. בהמשך ההינדואיזם הושפע והשפיע על הבודהיזם והג'ייניזם.
הכתבים שלאחר הוודות
בעוד הוודות חוברו בסנסקריט, חוברו טקסטים מאוחרים יותר בשפות דיסקורסיביות מקומיות, פרקריט שפירושו שפת המקום, השפה הטבעית והפשוטה. בין כתבי הקודש ניתן למנות אפוסים כגון הראמאיאנה והמהאבהארטה, וכן כתבים תאולוגיים, פילוסופיים, וספרי חוקים.
החלוקה החברתית בהינדואיזם
החלוקה למעמדות הוזכרה כבר במזמור הריג-וודה (10.90, מזמור לפורושה, האישיות), מאמצע האלף השני לפנה"ס, בהיות הפורושה חיבור של ארבעה רבדים חברתיים. זוהי אחת העדויות הקדומות ביותר לתאוריה חברתית, והבנה של החברה כגוף בעל איברים שונים אשר שיתוף הפעולה ביניהם מאפשר קיום אנושי וחברתי.
מהיר ועצבני (סדרת סרטים)
מהיר ועצבני 3
הסרט השלישי עוסק בקווי עלילה שונים לחלוטין מהשניים שקדמו לו, ומתמקד הפעם בסצנת מרוצי הרחוב בטוקיו, יפן. שון בוזוול הוא תלמיד קולג' וחובב מרוצים אשר נשלח לחיות עם אביו ביפן כאלטרנטיבה לשהייה במוסד לעבריינים צעירים. ביפן מתוודע שון למרוצי הדריפט ("מרוצי סחיפה"), מרוצים מסוכנים ומהירים מאוד ששונים בתכלית ממה שהכיר עד כה. הוא חובר לטווינק, המתמחה במכירות ועסקים שמכיר לו את עולם הדריפט, ולהאן, לו הוא הורס את המכונית עד היסוד במרוץ הדריפט הראשון שלו בטוקיו נגד מלך הדריפט טקאשי. עד מהרה שון מסתבך בהוויי החבורות המתחרות, כולל עם היאקוזה היפנית, ומתאהב בחברתו היפהפייה של טקאשי, נילה. בסופו של הסרט שון מתחרה נגד טקאשי על התואר הנכסף - מלך הדריפט של טוקיו.
מהיר ועצבני 4
בסרט הרביעי, צוותו של דומיניק טורטו גונב מכליות דלק ברפובליקה הדומיניקנית. כאשר לטי נרצחת, עקבותיו של דומיניק מובילים אותו לארגונו של ברון סמים שמגייס צוות להובלת הרואין לאורך הגבול המקסיקני כדי להתנקם ברוצח של לטי.
מהיר ועצבני 5
הסרט החמישי מהווה המשך ישיר לקודמו. בסרט, בריאן אוקונר (ווקר) ומיה טורטו (ברוסטר) משחררים את דומיניק (דיזל) מהכלא, והם נמלטים מהמדינה לריו דה ז'ניירו. הם מרכיבים צוות נהגים מיומן במטרה לגנוב את כספו של איש עסקים מושחת השולט ביד רמה בעיר. כל אותה עת, הם נרדפים בידי לוק הובס (דוויין ג'ונסון), סוכן Diplomatic Security Service) DSS).
מהיר ועצבני 10
לאחר אירועי הסרט התשיעי, סייפר ודנטה מתאחדים במאבקם נגד דומיניק טורטו וצוותו, הנעזרים בטס.
פסקולי הסרטים
פסקולי הסרטים כוללים שירים מאמני ראפ והיפ הופ כגון: BT, לודאקריס, טריק דאדי, ג'ה רול, באסטה ריימס, טגו קלדרון, נייט דוג, די ג'יי שאדו, פיטבול, ג'ו באדן, דון עומר ור. קלי, אמני R&B כפאט ג'ו ואשנטי, אמני גראז' רוק כפרודיג'י וראפ מטאל כלימפ ביזקיט. בנוסף, כל המוזיקה המקורית של הסרטים הולחנה בידי בריאן טיילר (3, 4, 5, 7) ולוקאס וידאל (6).
תסמונת HELLP
המולזיה
תמס דם, הוא מצב בו מפורקים תאי הדם האדומים, מה שמביא לשחרור תוצרי הפירוק לפלסמת הדם. אם קורית ברמות גבוהות, היא עשויה להתדרדר לכדי לאנמיה המוליטית. כתוצאה מהמצאות שברי כדוריות אדומות בפלסמה, ישנה עלייה ברמת הלקטט דהידרוגנאז (חומצה לקטית, אנגלית: LDH), וכן עליה ברמות ההמוגלובין והבילירובין הלא-ישיר. החומצה הלקטית (LDH) וההמוגלובין מגיבים בדם, ומתחברים מאוחר יותר לסרום בילירובין (אנגלית:bilirubin) או להפתוגלובין (אנגלית:haptoglobin).
אבחנה
ישנם מספר קריטריונים קליניים אחרים, אך פחות מוחלטים, המשמשים גם הם לאבחנה של תסמונת HELLP לצד הקריטריונים הקליניים המרכזיים שלה:
פרוגנוזה
תסמינים המופיעים בלוקות בתסמונת HELLP כוללים: דמם בלתי נשלט, קרע בכבד, פרכוסים, אי-מתן שתן ואי-ספיקת כליות, דימום במוח ואף תמותת האם. נציין, כי עם טיפול, תמותת האם קורית בכ -1% מהמקרים. סיבוכים כגון היפרדות שליה, אי ספיקת כליות חריפה, המטומה בכבד, נזק קבוע של הכבד, וניתוק רשתית, מתרחשים בכ -25% מהנשים הלוקות בתסמונת. ישנם כ-73–119 מקרי תמותה בין לידתית (לידת מת או מוות בינקות) לכל 1,000 מקרים של תינוקות לאישה עם תסמונת HELLP. כ-40% מהתינוקות לאמהות עם תסמונת זו קטנים עבור גיל ההיריון, כנראה בשל הפרעה בזרימת הדם לשיליה. רמת חוסר בשלות התינוק משפיעה יותר לרעה על מצבם של התינוקות מאשר הימצאות תסמיני HELLP חריפים באם.
ונזה (עץ פרי)
רבייה בטבע ובחקלאות
העץ מתרבה בקלות ברבייה וגטטיבית ויכול להתחיל להשריש במים תוך פחות מ-20 ימים.
בונים בניין
עלילה
לאחר שהוא משתמש בזרוע של המחפר כדי להחזיר למיני את כובעה (שהרוח העיפה והנחיתה על ידו), מיקי משליך בטעות לכלוך מהזרוע של המחפר היישר אל מנהל העבודה, פיט רגל-עץ (שרגל העץ שלו נמצאת ברגל שמאל ולא בימין), דבר אשר גורם לאחרון לכעוס ולצעוק. מיקי המבועת ממהר להעלות מטען של לבנים במריצה, ובינתיים, פיט מבחין במיני ומפלרטט איתה, למרות שהיא לא מעוניינת. מיקי, מוסח על ידי מיני, מפיל בטעות את הלבנים על פיט, שממש צועק בחרון אף ומגדף את מיקי.
לבסוף, מיקי עצמו נופל דרך השרטוט שפיט מחזיק. לפיט נמאס כבר ומתחיל לחנוק את מיקי, אבל בדיוק אז מגיעה שעת צהריים ומשרוקית הקיטור המואנשת קוראת להפסקת ארוחת צהריים. מיקי מתיישב לאכול כריך דג, אבל הוא נגנב על ידי פיט ומיני מציעה לתת לו קופסת ארוחת צהריים בחינם. בזמן שמיקי אוכל את ארוחת הצהריים, פיט חוטף את מיני מלמעלה עם מנוף.
XPS
עקרון פעולה
עקרון הפעולה של XPS מתבסס על שימור אנרגיה. בסה"כ האנרגיה של הפוטון הפוגע בדגם שווה לסכום האנרגיה הקינטית והפוטנציאלית של האלקטרון הנפלט, בתוספת קבוע (הקשור לפונקציית העבודה של הגלאי). באמצעות העברת אגפים ניתן לבטא את האנרגיה הפוטנציאלית של האלקטרון לפני הפגיעה, המכונה גם אנרגיית הקשר של האלקטרון: במילים אחרות: בסך הכל האנרגיה הפוטנציאלית של אלקטרון (Ebinding) שווה לאנרגיה של הפוטון שעורר את האלקטרון (Ephoton), פחות ההאנרגיה הקינטית של האלקטרון (Ekinetic) ופחות פונקציית העבודה (\phi) של גלאי האלקטרונים (בהנחה שהדגם במגע חשמלי טוב עם הגלאי).
קונרד בהמר
קונרד בהמר (בגרמנית: Konrad Boehmer; 24 במאי 1941 – 4 באוקטובר 2014) היה מלחין וסופר הולנדי, יליד גרמניה.